Milk (film)

**Milk** je američki biografski film u režiji Gus Van Santa o životu Harvey Milka, američkog političara i gej aktiviste, prvog javno deklarisanog gej političara koji je izabran na javnu funkciju u Kaliforniji.

Gus Van Sant je planirao film o Harvey Milku još od 1992. godine, kada je sa Warner Bros.-om potpisao ugovor o filmu pod nazivom *[[The Mayor of Castro Street]]* sa Robinom Williamsom u glavnoj ulozi. Projekat, međutim, nije uspeo zbog nesuglasica između reditelja i studija. Planiranje snimanja filma *Milk* počelo je aprila 2007. godine, na biografski scenario Dustina Lancea Blacka, koji je još početkom 1990-ih bio inspirisan da napiše scenario o Milku. Snimanje je započeto januara 2008. godine u San Franciscu.

## Radnja

*Milk* počinje arhivskim snimcima koji prikazuju policijske racije u gej barovima tokom 1950-ih i 1960-ih u Americi, a zatim snimkom na kome Dianne Feinstein, 27. novembra, 1978. objavljuje vest da su član gradskog odbora, Harvey Milk i gradonačelnik San Francisca, George Mascone ubijeni. Tokom celog filma prikazuju se scene u kojima Harvey Milk (Sean Penn) snima svoj audio-testament svega devet dana pre ubistva. Radnja počinje scenom iz 1970. godine, kada Milk upoznaje svog momka, Scotta Smitha (James Franco) u New Yorku.

Milk i Smith se sele u San Francisco, tražeći bolje prihvatanje gej osoba, i naseljavaju se u Eureka Valley, u vreme kada se tu razvija gej kvart poznat kao The Castro i tu otvaraju prodavnicu snimateljske opreme, Castro Camera, koja će postati centar Milkovih političkih i aktivističkih kampanja. Kao gej aktivista upoznaje Cleve Jonesa (Emile Hirsch), gej aktivistu na koga će imati značajan uticaj. Njegova puna posvećenost političkim ciljevima uništava vezu sa Smithom, koji ga, na kraju, napušta. Milk kasnije upoznaje Jacka Liru (Diego Luna) i zaljubljuje se u njega, ali Jackova psihička nestabilnost se završava samoubistvom.

Posle dva neuspela pokušaja da postane član gradskog odobra, 1973. i 1975. godine, Milk se ponovo kandiduje i 1977. konačno biva izabran kao predstavnik 5. distrikta. Ova pobeda ga je učinila prvim javno deklarisanim gejem koji je u Americi izabran na neku javnu funkciju. U odboru sreće svog kolegu, konzervativnog i religioznog vijetnamskog veterana, Dana Whitea (Josh Brolin), sa kojim ima složen i težak odnos.

Jedna od najznačajnijih Milkovih pobeda u karijeri, kao i jedna od centralnih tema u filmu, jeste kampanja protiv "Proposition 6", zakona po kome bi gej nastavnicima i lezbejskim nastavnicama u Kaliforniji bilo zabranjeno da predaju u školama. Ovaj zakon, koji je predložio John Briggs (Denis O'Hare) bio je deo nacionalne kampanje protiv prava gejeva i lezbejski, koju je pokrenula Anita Bryant i njena organizacija Save Our Children. Ipak, posle neizvesne i iscrpne borbe, 7. novembra, 1978. Milkova kampanja protiv ovog predloga odnosi pobedu. White, koji se tokom filma prikazuje psihički i politički sve nestabilniji, zabrinut zbog svoje finansijske situacije i posle odbacivanja *Proposition 6*, koji je on podržavao, rešava da da ostavku na svoje mesto u Gradskom odboru. Međutim, ubrzo zatim se predomišlja i želi svoje mesto nazad. Gradonačelnik George Mascone (Victor Garber) odbija njegov zahtev, budući da ga je Milk lobirao da to učini.

Jutra 27. novemra, 1978, White ulazi kroz prozor podruma u Gradsku većnicu, kako bi krišom uneo pištolj, i ubija Masconea i Milka. Film se završava scenom ulice preplavljene ljudima koji su sa svećama izašli da odaju počast Milku i Masconeu.

## Uloge

|-
|Sean Penn || Harvey Milk
|-
| Emile Hirsch||Sleve Jones
|-
|James Franco || Scott Smith
|-
| Josh Brolin || Dan White
|-
|Victor Garber || George Moscone
|-
|Denis O'Hare || John Briggs
|-
|Ashlee Temple || Dianne Ferinstein
|-
|Alison Pill ||Anne Kronenberg
|-
| Eric Stoltz|| Tom Ammiano
|- 
|Lucas Grabeel || Danny Nicoletta
|-
|Stephen Spinella || Rick Stokes
|-
|Joseph Cross || Dick Pabich
|-
|Jeff Koons || Art Agnos
|}

## Kritike i reakcije
*Milk* je dobio pozitivne kritike gotovo od svih. Rotten Tomatoes ga ocenjuje 93% pozitivno sa prosečnom ocenom 8.0/10.

*[[The Advocate]]*, iako generalno pozitivno ocenjuje film, kritikovao je izbor Sean Penna za ulogu Milka zbog njegove podrške vladi Kube, koja je proganjala gejeve.

## Veze
* Harvey Milk
* *[[The Times of Harvey Milk]]* - dokumentarni film iz 1984.

## Reference

## Vanjske veze

* Official site 
* 
* 
* 
* 
* Scenario filma